joelniklaus/EU_Wikipedias huggingface dataset:
Alexis Conran

Alexis Conran (Tunnetaan myös nimellä Alex Conran) on brittiläinen näyttelijä, käsikirjoittaja ja taikuri. Hän syntyi Pariisissa, mutta muutti lapsena Kreikkaan. Hän kuuluu The Magic Circleen ja Equityyn. Hän esiintyy BBC:n dokumenttisarjassa Mestarihuijarit, jota hän myös käsikirjoittaa.

Lähteet

Aiheesta muualla
Alexis Conranin sivusto.

Brittiläiset taikurit
Syntymävuosi puuttuu
Elävät henkilöt
Rantatie-kvartetti

Rantatie-kvartetti on vuonna 2000 perustettu suomalainen jousikvartetti, jonka jäsenet ovat viulistit Kreeta-Maria Kentala ja Tiina Aho-Erola, alttoviulisti Jouko Mansnerus sekä sellisti Lea Pekkala. Kvartetti soittaa periodi-instrumentein.

Diskografia 
 Josef Martin Kraus: Huilukvintetto D-duuri op.7 vb188. Bernhard Henrik Crusell: Kvartetto d-molli op.4 ja D-duuri op.8. Rantatie-kvartetti ja Mikael Helasvuo, huilu. 
 Erik Tulindberg: Jousikvartetot nro 1-6

Lähteet

Aiheesta muualla 

 Rantatie-kvartetin kotisivut

 Suomalaiset kamariyhtyeet
Emma-palkinnon saajat
Frantsilan Luomuyrttitila

Frantsilan Luomuyrttitila Ky  on hämeenkyröläinen yrttialan yritys. Yrityksen perustivat Virpi Raipala-Cormier ja Jim Cormier vuonna 1981. Se oli ensimmäinen suomalainen yksityistila, jossa viljeltiin yrttejä avomaalla. Nykyisin yritys on luomuyrttien viljelijä ja yrttivalmisteiden tuottaja. Tila palkittiin yrittäjäpalkinnolla vuonna 2004.

Yritys on aloittanut mintun, siankärsämön ja nokkosen peltoviljelyn sekä tuonut viljelyyn muun muassa auringonhatun ja kuisman. Nykyään tilan tuotteita on yli 200. Tilan omat pellot eivät riitä tuotantoon, joten apuna käytetään luomutuotantoon sitoutuneita sopimusviljelijöitä.

Yritys on laajentunut, ja siitä ovat matkan varrella eriytyneet koulutuskeskus Frantsilan Hyvän Olon Keskus ja kahvila-ravintola Frantsilan Kehäkukka. Hyvän Olon Keskus sijaitsee Frantsilan vanhan sukutilan rakennuksissa. Siellä tarjotaan kokous- ja ohjelmapalveluita, koulutusta sekä luontaishoitoja. Frantsilan Kehäkukka on vuonna 1875 rakennetussa koulurakennuksessa toimiva kahvila, talonpoikaistyyliin sisustettu kasvisravintola sekä Frantsilan luomuyrttittuotteiden myymälä. Kesäisin sen piha-aitoissa on käsityöläisten puoteja. Pihassa on myös yrttien näytetarha. Kehäkukasta vastaavat Tiina ja Olli Ahonen.

Lähteet

Aiheesta muualla
Tilan kotisivut 
Frantsilan Hyvän olon keskus
Frantsilan Kehäkukka

Hämeenkyrö
Suomalaiset yritykset
Wallin

Wallin tai Vallin on ainakin seuraavien henkilöiden sukunimi: 

 Ari Vallin (s. 1978), suomalainen jääkiekkoilija
 David Wallin (1876–1957), ruotsalainen taidemaalari
 Elina Wallin (s. 1980), suomalainen murrekirjailija
 Elis Wallin (1877–1955), suomalainen yrittäjä ja yritysjohtaja, kauppaneuvos
 Ester Wallin (1928–2009), suomalainen keramiikkataiteilija
 Gabriel Wallin (s. 1981), ruotsalainen keihäänheittäjä
 Georg August Wallin (myös Yrjö Aukusti Wallin, 1811–1852), suomalainen tutkimusmatkailija
 Gunnar Wallin (1895–1944), suomalainen näyttelijä ja näytelmäkirjailija
 Harald Wallin (1887–1946), ruotsalainen kilpapurjehtija ja olympiamitalisti
 Harry Wallin (s. 1953), suomalainen poliitikko (SDP)
 Israel Wallin (1777–1839), suomalainen virkamies
 Jakob Wallin (1809–1868), suomalainen taidemaalari
 Johan Fredrik Wallin (1799–1850), suomalainen kirkkoherra, opettaja ja tietokirjailija
 Johan Olof Wallin (1779–1839), ruotsalainen arkkipiispa ja runoilija
 Jouni Vallin (s. 1963), suomalainen laulaja ja muusikko
 Kaj Wallin (s. 1975), suomalainen basisti
 Kalle Wallin, suomalainen näyttelijä
 Karl Wallin (1858–1922), ruotsalainen sähköteknikko ja professori
 Kim Wallin (s. 1955), suomalainen murtumismekaniikan tutkimusprofessori
 Kristiina Wallin (s. 1971), suomalainen runoilija, kirjailija, kirjansitoja ja pedagogi
 Knut Wallin (1866–1948), suomalainen kauppias, laivanvarustaja ja yrittäjä, kauppaneuvos
 Laura Brander-Wallin (1909–1994), suomalainen poliitikko (SDP, TPSL)
 Miikka Wallin, suomalainen näyttelijä
 Niclas Wallin (s. 1975), ruotsalainen jääkiekkoilija
 Olai Wallin (1832–1896), suomalainen opettaja, tietokirjailija ja päätoimittaja
 Otto Wallin (1891–1950), suomalainen yrittäjä ja yritysjohtaja, kauppaneuvos
 Pekka Wallin (s. 1943), sähkötekniikan professori
 Rickard Wallin (s. 1980), ruotsalainen jääkiekkoilija
 Seppo Wallin (1928–2003), suomalainen televisio-ohjaaja ja näyttelijä
 Stefan Wallin (s. 1967), suomalainen poliitikko (RKP)
 Totte Wallin (s. 1952), ruotsalainen laulaja, muusikko, koomikko ja juontaja
 Ulf Wallin, ruotsalainen viulisti
 Veikko Vallin (s. 1962), Perussuomalaisten kansanedustaja ja yrittäjä

Entisenä sukunimenä
 Eino Voionmaa, vuoteen 1906 Wallin (1872–1928), suomalainen toimittaja ja suomentaja
 Emmi Voionmaa, vuoteen 1906 Wallin (1877–1969), suomalainen kirjallisuuden suomentaja
 Juho Wallinheimo, vuoteen 1906 Wallin (1871–1955), suomalainen pappi ja kirjailija
 Magdalena Forsberg, o.s. Wallin (s. 1967), ruotsalainen maasto- ja ampumahiihtäjä
 Tapio Voionmaa, vuoteen 1906 Wallin (1896–1960), suomalainen diplomaatti
 Väinö Voionmaa, vuoteen 1906 Wallin (1869–1947), suomalainen historioitsija ja poliitikko
 Waldemar Walli, vuoteen 1906 Wallin (1847–1925), suomalainen kirkkoherra ja valtiopäivämies
Salibandyn SM-sarja 1991–1992

Kausi 1991–1992 oli salibandyliigan historian kuudes kausi. Sarjasta käytettiin tuolloin nimitystä SM-sarja.

Miesten mestaruuden voitti Joensuulainen Josba, joka voitti finaaleissa Helsinkiläisen SSV:n. Pronssia saavutti Happee Jyväskylästä. RuRu putosi suoraan I-divisioonaan. Sekä Liffe että SU säilyttivät paikkansa SM-sarjassa karsintojen jälkeen.

Naisten mestaruuden voitti sarjanousija Tapanilan Erä Helsingistä. Erän joukkue oli muodostunut fuusiossa, jossa oli yhdistynyt edelliskauden mestari S.C. Dalmac ja Synkkä Uhma. Joukkue oli runkosarjassa lopulta ylivoimainen ja menetti ainoastaan kaksi pistettä kahdessa tasapeliin päättyneessä ottelussa. Hopeaa saavutti jyväskyläläinen BET ja pronssia helsinkiläinen SAPA.

Sarjajärjestelmä 
Miesten runkosarja pelattiin kaksinkertaisena kuudessa osaturnauksessa järjestyksessä Jyväskylä, Joensuu, Hämeenlinna, Jyväskylä, Tampere ja Helsinki. Uudistuksena edelliskauteen verrattuna oli pudotuspelit, joihin pääsivät runkosarjan neljä parasta.

Naiset pelasivat ensi kertaa kaksinkertaisen sarjan. Runkosarja järjestettiin kuudessa osaturnauksessa järjestyksessä Jyväskylä, Joensuu, Helsinki, Tampere, Lohja ja Hämeenlinna.

Miehet

Lähteet 

Salibandyliigan kaudet
Salibandysarjojen kausi 1991–1992
Fusilli

Fusilli on viljasta valmistettavaa pastaa. Se on kierteistä spagettia. Kierremakaroni sitoo hyvin pastakastiketta itseensä, mutta se sopii myös salaatteihin, keittoihin ja paistoksiin.

Suomessa fusillia valmistaa muun muassa Myllyn Paras.

Lähteet

Aiheesta muualla

Pasta
Italiankieliset sanat ja sanonnat
Alatalo

Alatalo on suomalainen sukunimi, joka on muun muassa seuraavilla henkilöillä:

 Ahti Alatalo (s. 1946), oopperalaulaja, Oulun konservatorion ent. rehtori
 Eelis Alatalo (s. 1897), korkeimman oikeuden jäsen
 Ilkka Alatalo (s. 1955), jääpalloilija ja jääkiekkoilija
 Kalle Alatalo (s. 1978), kitaristi
 Katri Alatalo (s. 1985), kirjailija
 Martti Alatalo (s. 1930), kenraaliluutnantti
 Matti Alatalo (s. 1958), jääkiekkovalmentaja
 Mika Alatalo (s. 1971), jääkiekkoilija
 Mikko Alatalo (s. 1951), muusikko, kansanedustaja (Keskusta)
 Otto Alatalo (1906–1986), metsätyönjohtaja ja runoilija
 Rauno Alatalo (1952–2012), biologi ja lintutieteilijä
 Ronja Alatalo (s. 1999), lapsinäyttelijä
 Sanni Alatalo (s. 1997), maastohiihtäjä
 Santeri Alatalo (s. 1990), jääkiekkoilija
 Toimi Alatalo (1929–2014), kilpahiihtäjä ja olympiavoittaja
 Tomi Alatalo (s. 1981), näyttelijä ja basisti
 Tuomas Alatalo (1977–2021), fasilisoidusta kommunikaatiosta tunnetuksi tullut vaikeavammainen
 William Alatalo (s. 2002), autourheilija

Katso myös
 Alitalo
Knowit

Knowit Oy on konsulttiyritys, joka toimii kolmella eri liiketoiminta-alueella: viestintä, liikkeenjohdon konsultointi ja teknologia. Knowitilla on yli 2 000 työntekijää Ruotsissa, Norjassa, Suomessa, Tanskassa ja Saksassa ja se on listattu Tukholman OMX-pörssissä. Knowit Oy:n toimipiste sijaitsee Helsingin Punavuoressa.

Historia 
Knowit Oy oli aikaisemmalta nimeltään Endero Oy. Vuonna 2010 Endero siirtyi yrityskaupalla osaksi Tukholmassa pörssilistattua Knowit-konsernia, jonka pääkonttori sijaitsee Tukholmassa. Knowit:n ylimääräinen yhtiökokous hyväksyi kaupan 29.12.2009 ja kauppa astui voimaan 1.1.2010. Endero Oy muutti nimensä Knowit Oy:ksi 22.5.2012. Knowit Oy:n toimitusjohtajana toimii Ville Särmälä.

Saavutuksia 
Knowit Oy voitti pääpalkinnon The European Software Testing Awards 2013 -kilpailussa kategoriassa ”Paras julkisen sektorin testausprojekti”. ja vuonna 2014 Knowitin toteuttama Suunto Sport Pages valittiin eurooppalaisessa Digital Communication Awards -kilpailussa parhaaksi verkkosivustoksi.  Lokakuussa 2017 Knowit Oy valittiin maailman suurimman ohjelmistotestausyhdistyksen ISTQB:n Global Partneriksi ensimmäisenä Pohjoismaissa.  Knowit Oy valittiin Episerverin vuoden 2017 kumppaniksi.

Lähteet

Aiheesta muualla
 Knowit Oy:n kotisivu
 Knowit -konsernin verkkopalvelu

Tietotekniikkayhtiöt
Suomalaiset ohjelmistoyritykset
Konsultointiyhtiöt
Suomalaiset mainostoimistot
Milan Lucic

Milan Lucic (s. 7. kesäkuuta 1988 Vancouver, Brittiläinen Kolumbia) on kanadalainen jääkiekkoilija, joka pelaa Calgary Flamesissä. Hän on laitahyökkääjä ja Boston Bruinsin toisen kierroksen varaus vuodelta 2006. Lucic on iso ja voimakas hyökkääjä, joka osaa viimeistellä ja pelata aggressiivisesti. Häntä on verrattu myös Bruins-legendoihin Cam Neelyyn ja Terry O'Reillyyn.

Ura
Lucic pelasi kausina 2004–2007 WHL-joukkue Vancouver Giantsissa. Kaudesta 2004–2005 hän pelasi vain yhden runkosarja- ja kaksi playoffottelua, kun hän pelasi enimmäkseen BCHL:ssä. Seuraavalla kaudella hän voitti WHL:n mestaruuden ja sitä seuraavalla kaudella 2006–2007 Memorial Cupin. Hänet valittiin myös Memorial Cup -turnauksen parhaaksi pelaajaksi ja palkittiin Stafford Smythen muistopalkinnolla. Lucic nimettiin myös turnauksen tähdistökentälliseen.

Lucic teki NHL-sopimuksen elokuussa 2007 ja tällä hetkellä hänellä on kesään 2016 ulottuva yksisuuntainen sopimus ja hän saa 6,5 miljoonaa dollaria kaudessa. Lucic murtautui Bruinsin kokoonpanoon heti tulokaskaudellaan 2007–2008 ja teki läpimurtonsa kaudella 2008–2009 sekä nousi sensaatioksi. Lucic osaa myös tarvittaessa tapella. 

Lucic pelasi Boston Bruinsissa kahdeksan kautta ja oli voittamassa Stanley Cupia kaudella 2010–2011. 26. kesäkuuta 2015 hän siirtyi Los Angeles Kingsiin pelaajakaupassa, jossa Bruins sai vaihdossa ensimmäisen kierroksen 13. varausvuoron saman päivän NHL:n varaustilaisuudessa sekä maalivahti Martin Jonesin ja puolustaja Colin Millerin.

Yksityiselämä 
Lucicin vanhemmat ovat serbialaisia. Hänen enonsa Dan Kesa on entinen NHL:ssä pelannut jääkiekkoilija. Lucicin selkä on kyömyinen ja hänellä todettiin Scheuermannin tauti hänen ollessa 15-vuotias.

Tilastot

Lähteet

CapGeek.com  

Artikkeli Lucic endearing himself to fans from all over NHL.comissa

Viitteet

Kanadalaiset jääkiekkoilijat
Calgary Flamesin pelaajat
Boston Bruinsin varaamat pelaajat
Vuonna 1988 syntyneet
Elävät henkilöt
Robert Lamoureux

Robert ”Bobby” Lamoureux (s. 31. toukokuuta 1950 Longueuil, Québec, Kanada) on entinen kanadalainen jääkiekkoilija.

Lamoreux pelasi juniorijääkiekkoa QMJHL:n Drummondville Rangersissä. Hän pelasi Suomessa vuosina 1971–1975 Turun Palloseurassa ja kaudella 1978–1979 Kiekko-67:ssa.

Lähteet

Aiheesta muualla
 Äijämatkat: NHL-Jääkiekkomatka Montrealiin

Kanadalaiset jääkiekkoilijat
Vuonna 1950 syntyneet
Elävät henkilöt
Homo sovieticus

Homo sovieticus (pseudo-latinaa: ”neuvostoihminen”) on sarkastinen ja kriittinen termi. Se viittaa mieleltään tietynlaiseen ihmistyyppiin, joksi itäblokin bolševistiset ja sittemmin sosialistiset hallitukset pyrkivät ihmisen muokkaamaan. Termi syntyi 1970- ja 1980-luvuilla neuvostoihmisestä.

Historia
Homo sovieticus on toisinajattelijoiden 1970-luvulla kehittämä ironinen versio neuvostoihmisestä. Filosofi Aleksandr Zinovjev popularisoi sen kirjoittamalla samannimisen kirjan. Hän oli ensin Neuvostoliiton, sitten karkotettuna Suomen tiedeakatemian jäsen. Homo sovieticuksen ominaisuuksia olivat juopottelu, täydellinen passiivisuus sekä työn ja yhteisen omaisuuden halveksiminen.

Ajatuksen, että neuvostojärjestelmä loisi uuden, paremman ihmisen, esittivät ensimmäisinä neuvostojärjestelmän kannattajat. He käyttivät termiä "uusi neuvostoihminen". Homo sovieticus kuitenkin omaa negatiivisia konnotaatioita ja se yhdistetään muun muassa seuraaviin:

Piittaamaton työnsä tuloksista (vrt. sanonta "He ovat maksavinaan meille, ja me olemme tekevinämme töitä"), ei tee aloitteita.
Ei piittaa yhteisestä omaisuudesta, tekee pikkuvarkauksia työpaikaltaan omaan käyttöön ja myytäväksi. Suositun venäläisen laulun säe "Kaikki kuuluu kolhoosille, kaikki kuuluu minulle" tarkoittaa, että yhteismaatilojen väki omi tilan omaisuutta; edes laki kymmenen vuoden rangaistuksesta (ks. Laki tähkylöistä) yhteisomaisuuden varastamisesta ei onnistunut murtamaan tätä asennetta.
Eristäytyminen maailmankulttuurista, jonka Neuvostoliiton matkustusrajoitukset, läntisten viestinten sensurointi sekä ylenmääräinen neuvostopropaganda loivat. Tosin tämäkin johti siihen, että kielletty läntinen kulttuuri muuttui sitäkin houkuttelevammaksi, mistä käytettiin termiä "western idolatry" (, idolopoklonnitšestvo pered Zapadom).
Kaiken hallituksen määräämän totteleminen tai passiivinen hyväksyntä (ks. autoritarismi). Kaiken yksilöllisen vastuunoton välttäminen kaikessa.

Monien Neuvostoliiton romahduksen jälkeisiä taloudellisten ja sosiaalisten sopeutumisongelmien on sanottu johtuneen Homo sovieticuksen vaikeuksista sopeutua kapitalistiseen yhteiskuntaan.

Katso myös
Uusi neuvostoihminen

Lähteet
 Cambra, Fernando P. de. Homo sovieticus. La vida actual en Rusia. - Barcelona : Ediciones Petronio, 1975. - 296 s. ISBN: 8472503992

Viitteet

Poliittiset käsitteet
Neuvostoliitto
Latinankieliset fraasit
Gedrosia

Gedrosia oli satraappikunta muinaisessa Persiassa. Se käsitti alueen Arabianmerestä pohjoiseen, nykyisen Pakistanin eteläosan ja Iranin kaakkoisosan. Alueen satraappi antautui Aleksanteri Suurelle vuonna 330/329 eaa. Myöhemmin alue liitettiin Parthian valtakuntaan.

Lähteet

Viitteet
Haimansiirto

Haimansiirto on elinsiirto, jossa yleensä siirretään tyypin 1 diabeetikolle insuliinia tuottava haima. Haimansiirto tehdään lähinnä munuaisten vajaatoiminnasta kärsiville diabeetikoille samalla, kun heille suoritetaan munuaisensiirto, tai sen jälkeen. Siirron saaneen tulee käyttää loppuelämänsä ajan hyljinnänestolääkkeitä. 

Ensimmäinen haimansiirto tehtiin vuonna 1966 Yhdysvalloissa.

Suomessa ensimmäinen haimansiirto tehtiin HYKSissä keväällä 2010. Siirto tehtiin tyypin 1 diabetespotilaalle yhdistettynä munuaissiirtoon. Siirron tekivät erikoislääkärit Arno Nordin ja Marko Lempinen, osastonylilääkäri Agneta Ekstrand ja professori emeritus Krister Höckerstedt.

Yleensä turvallisempaa on diabeteksen tavanomainen hoito kuin haimansiirron jälkeinen immunosuppressiivinen hoito. Immunosuppressiivinen hoito paitsi estää hyljintää, myös lisää infektio- ja syöpäriskejä. 

Haimasyövän hoidossa elinsiirtoa ei käytetä, koska on hyvin todennäköistä, että pahanlaatuiset solut ovat levinneet. Immunosuppressioon ryhtyminen syöpäpotilaan kohdalla ei myöskään ole järkevää.

Lähteet 

Elinsiirtokirurgia
Diabetes
Yleissopimus Euroopan luonnonvaraisen kasviston ja eläimistön sekä niiden elinympäristön suojelusta

Yleissopimus Euroopan luonnonvaraisen kasviston ja eläimistön sekä niiden elinympäristön suojelusta (tunnetaan myös nimellä Bernin sopimus) on Euroopan luonnonsuojelusopimus, joka allekirjoitettiin Bernissä 19. syyskuuta 1979. Sen tavoitteena on suojella Euroopan luonnonvaraista kasvistoa ja eläimistöä sekä niiden luonnollisia elinympäristöjä.

Bernin sopimus on johtanut muun muassa Euroopan unionin luonto- ja lintudirektiivien laadintaan.

Lähteet

Aiheesta muualla 
 Yleissopimus Euroopan luonnonvaraisen kasviston ja eläimistön sekä niiden elinympäristön suojelusta Finlexissä
 Asetus Euroopan luonnonvaraisen kasviston ja eläimistön sekä niiden elinympäristön suojelusta tehdyn yleissopimuksen voimaansaattamisesta Finlexissä

Ympäristösopimukset
Luonnonsuojelu
Ympäristöpolitiikka
Bern
Euroopan historia
1979
Bernin sopimus

Bernin sopimus voi olla:

Bernin sopimus, tekijänoikeuksia säätelevä kansainvälinen sopimus
Yleissopimus Euroopan luonnonvaraisen kasviston ja eläimistön sekä niiden elinympäristön suojelusta
Bernin sopimus (1906), kansainvälinen sopimus valkoisen fosforin käyttökiellosta tulitikuissa 
Sopimus Maailman postiliiton perustamisesta vuonna 1874
Cantorin lause

Cantorin lause on joukko-opin lause, joka sanoo että joukon mahtavuus ei ole sama kuin potenssijoukkonsa. Tällä tiedolla voidaan helposti osoittaa lisätulos, jonka mukaan potenssijoukko on aina alkuperäistä joukkoa mahtavampi. On nopeasti havaittavissa, että lause pätee äärellisille joukoille, mutta lause on todistettu oikeaksi myös äärettömien joukkojen kohdalla.

Todistus
Kaksi joukkoa ovat yhtä mahtavat jos ja vain jos niiden välille voidaan muodostaa bijektio, ts mikäli näiden kahden eri joukon alkiot saadaan jollakin tavalla järjestettyä pareiksi kattaen molemmista joukoista kaikki alkiot. Cantorin lauseen todistamiseksi riittää siis osoittaa, että millekään joukolle A ei ole olemassa surjektiivista funktiota A:sta sen potenssijoukkoon, eli täytyy löytää ainakin yksi A:n osajoukko B, jolla ei ole alkukuvaa A:ssa. Se löytyy seuraavasti:

Tämähän tarkoittaa määritelmänsä nojalla, että jokaiselle :n alkiolle  pätee  jos ja vain jos . Millekään :lle ei päde , eli toisin sanoen  ei kuulu :n arvojoukkoon. Näin ollen potenssijoukon mahtavuus on suurempi.

Historiaa
Georg Cantor todisti lauseen vuonna 1891 julkaisussa Über eine elementare Frage der Mannigfaltigkeitslehre. Samassa julkaisussa hän todisti reaalilukujen numeroitumattomuuden.

Kirjallisuutta
 

Joukko-oppi
Seulonnan keskeiset artikkelit
Sébastien Léger

Sébastien Léger (s. 3. helmikuuta 1979 Breda, Alankomaat) on ranskalainen hollantilaissyntyinen house/tekno DJ ja musiikkituottaja.

Légerin hittikappaleita ovat "Hit Girl", "Hypnotized" ja "Aqualight". Ne ovat soineet eri klubeilla ympäri Eurooppaa. Léger pääsi myös DJ Listalla sijalle 204.

Marraskuussa 2020 hän esiintyi Gizan pyramideilla

Diskografia

Albumit
2002: "King Size"
2007: "Planets"

Singlet ja EP:t
2000: "You Can Hide From Your Beats"
2000: "Champagne Party / Spootch" (tunnetaan myös nimellä The Deaf'n'dumb Crew)
2000: "Off The Wall / Tonite"
2001: "We Are"
2002: "Liberian Track" (tunnetaan myös nimellä Elesse)
2002: "Requiem" (tunnetaan myös nimellä The Last Blade)
2002: "We Are EP"
2002: "Victory EP"
2003: "Azidobrazil / Listen"
2004: "Hands On Me" (tunnetaan myös nimellä Sebago)
2004: "Grab My Hipps / My Slap"
2005: "1979 EP"
2005: "Epoxy EP"
2005: "Take Your Pills"
2006: "Hit Girl"
2006: "Bad Clock EP"
2006: "Cosmogold EP"
2006: "Hypnotized" (Gia Mellishin kanssa)
2007: "Aqualight"
2007: "Mercury / Mars"
2007: "Pluton / Saturn"
2007: "Venus / Jupiter"
2008: "Terra / Cylo"
2008: "Talisman / Bambou"
2008: "Word"
2008: "Jaguar"

Aiheesta muualla 
 

Ranskalaiset DJ:t
Ranskalaiset elektronisen musiikin artistit
Ranskalaiset house-artistit
Vuonna 1979 syntyneet
Elävät henkilöt
Pikkulavantauti

Pikkulavantauti eli febris paratyphoides on Salmonella Paratyphi -bakteerin aiheuttama tartuntatauti. Se muistuttaa oireiltaan Salmonella Typhin aiheuttamaa lavantautia, mutta on oirekuvaltaan yleensä lievempi. Pelkän kliinisen kuvan perusteella ei voi luotettavasti erottaa onko potilaalla lavantauti vai pikkulavantauti.

Pikkulavantauti kuuluu tartuntatautilaissa mainittuihin yleisvaarallisiin tartuntatauteihin. Kaikki hoidosta ja eristämisestä koituvat kustannukset kuuluvat potilaan kotikunnan maksettaviksi.

Pikkulavantauti aiheutti Suomessa epidemioita vielä 1950-luvulla. Nykyisin tautia tavataan vain matkailijoilta. Maailmassa arvellaan ilmenevän vuosittain noin 6 miljoonaa pikkulavantautitapausta.

Taudin aiheuttavaa bakteeria on kolmea tyyppiä: Salmonella Paratyphi A, S. Paratyphi B (eli S. schottmuelleri) ja S. Paratyphi C (eli S. hirschfeldii). Viimeksimainittu aiheuttaa sairauden harvoin. Diagnoosiin vaaditaan bakteerin viljely verestä sekä ulostenäytteestä tehtävä PCR-tyypitys. Suomessa kaikki analyysit tehdään keskitetysti Terveyden ja hyvinvoinnin laitoksen laboratoriossa.

Taudin aiheuttajaksi riittää hyvin pieni määrä bakteereja. Infektoiva annos on arviolta vain noin tuhat bakteeria. Taudin itämisaika on 2–5 vuorokautta. Jos infektio rajoittuu suolen limakalvolle, taudinkuva muistuttaa tavallista salmonelloosia. Tartunta voi kuitenkin johtaa myös yleisinfektioon, josta voi aiheutua osteiitti, artriitti tai pyelonefriitti.

Pikkulavantauti hoidetaan antibiooteilla.

Lähteet 

Tartuntataudit
Audio Pro

Audio Pro on ruotsalainen kaiutinmerkki, joka on alansa markkinajohtaja Pohjoismaissa ja joita valmistaa Audio Pro AB Sweden. 

Audio Pro kaiuttimia on valmistettu vuodesta 1978. Kaiuttimia valmistetaan lähinnä kotikäyttöön. 

Subwoofereissa Audio Pro käyttää patentoimaansa ace-bass® (Amplifier Controlled Euphonic Bass) tekniikkaa, jonka avulla valmistetaan pieniä subwoofereita pienillä elementeillä ilman että bassosta menetetään suorituskyky ja voima. 

Suomeen Audio Pro tuotteita maahantuo Hedengren Kodintekniikka Ab.

Aiheesta muualla
Audiopro.fi
Audiopro.com

Lähteet

Ruotsalaiset yritykset
Viihde-elektroniikan tuotemerkit
Savage

Savage voi tarkoittaa seuraavia asioita tai henkilöitä:

Henkilöitä

Kirjailijoita 
 Mildred Savage (1919–2011), yhdysvaltalainen kirjailija
 Richard Savage (noin 1697–1743), englantilainen runoilija
 Richard Henry Savage (1846–1903), yhdysvaltalainen upseeri ja kirjailija

Muusikoita 
Savage, oik. Demetrius Savello (s. 1981), uusiseelantilainen rap-muusikko
21 Savage, oik. Shayaa Bin Abraham-Joseph (s. 1992), yhdysvaltalainen rap-artisti
Clark Savage, The Mentors -yhtyeen entinen rumpali
Rick Savage (s. 1960), englantilainen Def Leppardin basisti

Näyttelijöitä 
Adam Savage (s. 1967), yhdysvaltalainen elokuvatoimittaja ja -juontaja
Ben Savage (s. 1980), yhdysvaltalainen näyttelijä
Fred Savage (s. 1976), yhdysvaltalainen näyttelijä
John Savage (s. 1949), yhdysvaltalainen näyttelijä

Poliitikkoja 
Gus Savage (1925–2015), yhdysvaltalainen demokraattipuolueen poliitikko
John Savage, (1814–1883), irlantilainen poliitikko, Belfastin pormestari 1872
Richard Akinwande Savage (1874–1935), nigerialainen lääkäri, journalisti ja poliitikko

Urheilijoita 
Brian Savage (s. 1971), kanadalainen ammattilaisjääkiekkoilija
Demba Savage (s. 1988), gambialainen jalkapalloilija
Joseph Savage (1879–1956), yhdysvaltalainen taitoluistelija, rullaluistelija ja urheilujärjestötoimija
Paul Savage (s. 1947), kanadalainen curlingin pelaaja
Randy Savage (1952–2011), yhdysvaltalainen showpainija ja näyttelijä
Richard Savage (s. 1955), englantilainen kriketinpelaaja
Robbie Savage (s. 1974), walesilainen jalkapalloilija

Televisiotuottajia 
Stephanie Savage (s. 1969), kanadalainen tuottaja ja käsikirjoittaja

Tieteilijöitä 
Sue Savage-Rumbaugh (s. 1946), yhdysvaltalainen kädellisten tutkija

Muita 
 Richard Gabriel Akinwande Savage (1903–1993), lääkäri, sotilas

Kaupunkeja 
Savage, kaupunki Minnesotassa, Yhdysvalloissa
Savage, kaupunki Marylandissa, Yhdysvalloissa

Laivoja 
 HMS Savage, Britannian Kuninkaallisen laivaston hävittäjä 1910-1921
 HMS Savage (G20), Britannian Kuninkaallisen laivaston hävittäjä 1941-1962

Musiikkialbumeita 
Savage, Eurythmicsin albumi (1987)
Savage, Aespan albumi (2021)
Godless Savage Garden, Dimmu Borgirin kokoelma-albumi (1998)
Noble Savage, Virgin Steele -yhtyeen albumi (1985)
Savage Amusement, Scorpions-yhtyeen albumi (1988)
Savage Poetry, Edguy-yhtyeen debyyttialbumi (s. 1995)

Tekniikkaa 
Savage Arms, yhdysvaltalainen asevalmistaja 
 Savage M1907, puoliautomaattinen taskupistooli
SS-13 Savage, neuvostoliittolaisvalmisteinen ohjus
Suzuki Savage, custom-moottoripyörä

Yhtyeitä 
Savage Garden, australialainen pop-yhtye

Kirjoja
 Richard Savage (1842), Charles Whiteheadin romaani

Katso myös 
Savage Island
Keskinarkaus

Keskinarkaus on suomalainen sukunimi. Tunnettuja Keskinarkauksia:

 Matti Keskinarkaus (s. 1976), hiihto- ja pyöräsuunnistaja
 Mikko Keskinarkaus (s. 1979), yhdistetyn hiihtäjä
 Seppo Keskinarkaus (s. 1949), suunnistaja
 Jani Keskinarkaus, dartspelaaja
Opteam

Opteam oli vuonna 1999 perustettu henkilöstöpalvelualan franchise-yritys. Opteamin palveluita olivat henkilöstövuokraus, rekrytointi ja psykologiset soveltuvuusarvioinnit, henkilöstön kehittämisen ja sopeuttamisen erilaiset valmennukset sekä työkykyjohtaminen.

Opteamilla oli yli 30 toimipistettä Suomessa. Suomen lisäksi Opteam toimi Puolassa, Slovakiassa ja Filippiineillä. Opteam oli Henkilöstöpalveluyritysten liiton HPL:n, Suomen Franchising-yhdistyksen sekä Yritysvastuuverkosto FIBSin ja Suomen monimuotoisuusverkoston jäsen. Yrityksen viimeisenä toimitusjohtajana toimi Minna Vanhala-Harmanen. Opteamin liikevaihto oli vuonna 2015 noin 85,4 miljoonaa euroa.

Vuonna 2015 Opteam osti Psykologitoimisto Crescon, joka oli Opteamin tytäryhtiö. 

Vuonna 2017 Opteam liittyi osaksi alan suurinta henkilöstöpalveluyritystä Baronaa.

Lähteet

Aiheesta muualla
 Opteamin verkkosivut
 Opteam liittyy osaksi Barona Groupia 
 Opteam, yritysreferenssit 

 Suomalaiset henkilöstöalan yritykset
Rubin Tjumen

Rubin Tjumen () on venäläinen jääkiekkojoukkue Tjumenista, Keski-Venäjän Tjumenin alueelta. Seura pelaa tällä hetkellä maan toiseksi korkeimmalla sarjatasolla Vysšaja Ligassa, sen itäisessä konferenssissa. Seuran juniorijoukkue pelaa Venäjän nuorten jääkiekkosarjassa nimellä Gazovik Tjumen.

Historia

Jääkiekko tuli Tjumeniin 1950-luvulla. Kaupungin telakkatyöntekijöiden joukkueesta Vodnik muodostui vuonna 1972 ensimmäinen järjestäynyt joukkue Rubin Tjumen, joka liittyi Pervaja Ligaan. Ylimmillään Rubin pelasi Kansainvälisessä liigassa ennen toiminnan loppumista 1990-luvun puolivälissä.

Rubinin toiminnasta elvytettiin sponsoroiden avulla junioritoiminta, ja uusi joukkue sai nimen Gazovik Tjumen vuonna 1995. Nuorten vanhentuessa joukkue liittyi Venäjän kolmannelle sarjatasolle Pervaja Ligaan 1998. Gazovik nousi kaudeksi 2000–2001 toiselle tasolle Vysšaja Ligaan.

Vuonna 2010 seura vaihtoi nimekseen vanhan joukkueen nimen Rubin Tjumen. Rubin voitti Vysšaja Ligan mestaruuden kaudella 2010–2011.

Joukkue kaudella 2022–2023

Joukkueenjohto 
 Päävalmentaja: Denis Jačmenjov 
 Apuvalmentaja: Konstantin Fast 
 Apuvalmentaja: Nikolai Zolotuhin 
 Toimitusjohtaja: Nikolai Babenko 
 Jääkiekkotoiminnanjohtaja: Aleksandr Popov 

Lähde: EliteProspects

Lähteet

Aiheesta muualla
Seuran kotisivut 

Venäläiset VHL-seurat
Torsten Rapp

Bo Torsten Rapp (20. huhtikuuta 1905 Tukholma, Ruotsi – 23. maaliskuuta 1993 Tukholma) oli ruotsalainen upseeri. Rapp toimi Ruotsin ilmavoimien komentajana 1960–1961 ja oli maan puolustusvoimien ylipäällikkö 1961–1970. Hän antoi kuolemaniskun ydintutkimusohjelmalle. Torsten Rapp on haudattu Ingarön hautausmaalle Tukholman ulkopuolella.

Ruotsalaiset kenraalit
Ruotsin puolustusvoimien komentajat
Vuonna 1905 syntyneet
Vuonna 1993 kuolleet
Rivo

Rivo voi tarkoittaa:

Henkilöt

 MC Rivo, oik. Riku Virtanen, suomalainen rap-aristi
 Peter de Rivo (n. 1420–1495), flaamilainen skolastikko
 Rivo Vesik (s. 1980), virolainen rantalentopalloilija

Kuvitteellisia henkilöitä 
 Rivo-Riitta, Fingerpori-sarjakuvan hahmo

Maantiede

 Rivo, kylä Azerbaidžanissa
 Rivo Alto Island, keinotekoinen saari Floridassa
V2-moottori

V2-moottori on polttomoottori, jossa on kaksi sylinteriä kulmassa toisiinsa nähden. Moottorityyppiä käytetään yleensä moottoripyörissä ja sitä on käytetty 1900-luvun alkupuolen autoissa.

V02-moottori
Ingvar Carlsson (ralliautoilija)

Ingvar Carlsson (2. huhtikuuta 1947 Nyköping, Ruotsi – 28. lokakuuta 2009 Nyköping ) oli ruotsalainen ralliautoilija. Hänen paras menestyksensä osui vuodelle 1989, jolloin hän voitti Mazda 323 4WD -autollaan sekä Uuden-Seelannin että Ruotsin MM-rallin. Samana vuonna hän sijoittui kuljettajien MM-sarjassa seitsemänneksi. Jo edellisenä vuonna hän voitti Australian rallin, joka ei kuitenkaan vielä tuolloin ollut MM-osakilpailu. Carlsson aloitti ralliuransa BMW:n ja Mercedesin autoilla ennen kuin hänet palkattiin Mazdan kilpatalliin 1980-luvun puolivälissä. Ingvar Carlsson menehtyi 62 vuoden ikäisenä  nopeasti edenneeseen sairauteen.

Lähteet

Aiheesta muualla 
 Ingvar Carlsson World Rally Archive 

Ruotsalaiset ralliautoilijat
Vuonna 1947 syntyneet
Vuonna 2009 kuolleet
Warsow

Warsow on ilmainen, monelle käyttöjärjestelmälle suunnattu verkkomoninpeli, joka lukeutuu first-person shooter -genreen. Peli julkaistiin ensimmäisen kerran julkiseen levitykseen 8.6.2005, ja sitä kehittää aktiivisesti joukko freelance -ohjelmoijia ja -graafikoita. Warsowin lähdekoodi on vapaata, ja sitä levitetään GNU GPL -lisenssin termien mukaisesti. Peli on kehitetty Qfusion -pelimoottorin pohjalle, joka on kehittynyt versio Quake II pelimoottorista. Pelin grafiikan sekä muu median käyttöä ja levittämistä on kuitenkin rajoitettu niin, että oikeus niihin säilyvät sisällön alkuperäisillä tuottajilla. Tämän vuoksi Warsow lukeutuukin freeware peliksi, eikä sitä voida pitää vapaana ohjelmistona.

Pelin visuaalinen ilme on saanut rutkasti huomiota pelaajien keskuudessa, sillä se eroaa monista muista peleistä kirkkaan, yksinkertaisen ja selkeän graafisen ulkoasunsa ansioista. Tähän ratkaisuun päädyttiin, sillä nopeatempoisessa ja kilpailuhenkisessä pelissä on tärkeää, että visuaalinen ulkoasu on mahdollisimman selkeä.

Pelattavuus 
Olennainen osa Warsowin pelattavuutta on sen vahva painotus liikkumisen taitoon sekä erilaisiin temppuihin, jotka juontavat juurensa Quakeen ja Unreal Tournamentiin. Tämä luo peliin täysin uuden ulottuvuuden, sillä liikkumisesta itsestään on tehty hyvin pitkälle hiottava taito. Warsowissa on myös uniikki, muista peleistä poikkeava lisätehojärjestelmä aseille. Tavallisten ammusten lisäksi pelikentiltä löytyy myös vahvoja ammuksia, jotka lisäävät aseiden tehoa entisestään.

Kilpapelaaminen 
Vaikka Warsow on yhä beta-vaiheessa oleva peli, ovat monet merkittävät esport-järjestöt tunnustaneet sen täysin kykeneväksi kilpapeliksi. Näihin järjestöihin kuuluvat muun muassa Electronic Sports League, ClanBase ja Electronic Sports World Cup. Peliä varten on myös järjestetty lukuisia LAN-turnauksia, kuten Crossfire Devotii Challenge 3.

Warsow muualla netissä 
 Warsow.net – Virallinen kotisivu
 Warsow Wiki Virallinen Warsow-wiki
 Warsow.fi  Suomenkielinen Warsow-sivusto

Freeware-pelit
Linux-pelit
Nikolai Tištšenko

Nikolai Ivanovitš Tištšenko (10. joulukuuta 1926 Ljublino, Neuvostoliitto – 10. toukokuuta 1981 Moskova, Neuvostoliitto) oli neuvostoliittolainen jalkapalloilija, pelipaikaltaan puolustaja. 

Tištšenko pelasi vuosina 1951–1958 Moskovan Spartakissa ja voitti Neuvostoliiton mestaruuden neljä kertaa. 

Neuvostoliiton maajoukkueessa  Tištšenko pelasi vuosina 1954–1956 12 ottelua ja voitti olymipakultaa 1956 Melbournen olympialaisissa. Olympiakisojen välierissä Bulgariaa vastaan Tištšenkon solisluu katkesi, mutta pelaajavaihdot eivät olleet sallittuja, ja hän joutui pelaamaan ottelun loppuun saakka.

Saavutukset
 Olympiakulta 1956
 Neuvostoliiton mestaruus 1952, 1953, 1956, 1958
hopeaa 1954, 1955
pronssia 1957

Lähteet
 http://www.rusteam.permian.ru/players/tishenko.html
 http://fanat1k.ru/hall-of-fame/Tischenko.Nikolai.php

Neuvostoliittolaiset jalkapalloilijat
Neuvostoliittolaiset olympiavoittajat
Vuonna 1926 syntyneet
Vuonna 1981 kuolleet
Ibadilaisuus

Ibadilaisuus on ikivanha islamin suuntaus, jolla on vajaat 3 miljoonaa kannattajaa. Heistä valtaosa asuu Omanissa, jonka väestöstä he muodostavat eri lähteiden mukaan 45–75 %.  Libyassa on 300 000–400 000 ibadiittia ja heitä asuu myös Afrikan itärannikolla, etenkin Sansibarissa, joka kuului Omanin sulttaanikuntaan 1600-luvulta 1800-luvulle.

Uskonnolliset käsitykset 
Ibadiitit eivät ole sunneja eivätkä šiioja vaan muodostavat oman ryhmänsä islamin sisällä. Erot uskonnossa ovat kuitenkin pieniä. Ibadiitit nojautuvat Koraaniin ja haditheihin, mutta heidän hadith- kokoelmansa ovat suppeampia kuin sunneilla. He jakavat 800-luvun mutazaliittien käsityksen siitä, että Koraani on luotu, kun taas muut muslimit pitävät sitä luomattomana. Ibadiittien johtaja on imaami, jonka uskonoppineet valitsevat. Ibadiitit eivät tunnusta oppia yhdestä ainoasta kalifaatista vaan pitävät kiinni oikeudesta valita oma johtajansa. Tämä itsenäisyyden korostus lienee tärkein erottava tekijä. Nykyään ibadiitit ovat opillisesti lähellä sunnalaisuutta. Ibadiitit muodostavat islamin sisällä oman šariakoulukuntansa.

Islamilainen perimätieto 
Islamilaisen perimätiedon mukaan ibadiitit erkanivat 600-luvulla kharijiiteista, jotka vuorostaan olivat kalifi Alin kannattajista vuonna 657 irtautunut kapinallinen ryhmä. Nimensä ibadiitit olisivat saaneet johtajastaan Abdallah ibn Ibadista. Kerrotaan, että joillekin muslimeille oli liikaa Alin sovinnollisuus Muawijaa kohtaan, minkä takia he lähtivät omille teilleen.

Historiatieteen näkemyksiä 
Kharijiittien keskus oli aluksi Irakin Basrassa, mistä liike levisi Pohjois-Afrikkaan. Vuonna 739 sinne syntyi kapinaliike, jota Damaskoksen kalifit eivätkä heidän jälkeensä abbasidit saaneet enää kukistettua.. Toinen ibadiittien  valtakeskus syntyi Omaniin.

Länsimaisessa historiankirjoituksessa on torjuttu ajatus, että ibadiitit olisivat saaneet nimensä johtajastaan Abdallah ibn Ibadista. Varhaisimmat ibadiitteina pidetyt kirjoittajat eivät nimittäin mainitse hänen nimeään. Volker Popp on todennut, että sana ibād on arabian sanan abd (palvelija, orja) monikkomuoto, joka oli arabian murteista tunnettu vain Mesopotamiassa. Mesopotamian al-Hirassa vaikutti arabialainen kristitty ryhmä, joka käytti itsestään tätä nimeä. Nimitys viittasi Vanhaan Testamenttiin, jossa Abraham, Iisak ja Jaakob olivat "Jumalan palvelijoita".  Al-Hira oli lakhmideiksi kutsuttujen kristittyjen (nestoriolaisten) arabien pääkaupunki.

Ibādit tulivat eri arabiheimoista, mutta heitä liitti yhteen kääntyminen kristinuskoon muuten pakanallisessa ympäristössä sekä sitä seurannut heimorajojen murtaminen. Popp pitää mahdollisena, että Muhammediin liitetty "Hiran" luola voisi olla tarinallinen muistuma tästä liikkeestä samoin kuin ajatus heimorajoista rikkovasta ummasta Medinassa. Luolakertomusta ei esiinny vielä Ibn Hishamin kirjoittamassa elämäkerrassa, mutta se vakiintuu myöhemmin. 

Ibadiitit ovat voineet kehittyä tästä mesopotamialaisesta kristillisestä ja gnostisesta liikkeestä, sillä historia tuntee ibadiitit myös kristillisenä lahkona.

Lähteet

Lähteet 

Islamin suuntaukset
Pelimiehet (sarjakuva)

Pelimiehet on Mika Malmin piirtämä sarjakuva. Se on muodoltaan yhden rivin strippi ja ilmestyy sanomalehdissä. Sitä on julkaistu vuodesta 2004 eteenpäin mustavalkoisena ja värillisenä.

Aiheesta muualla
Virallinen sivu

Suomalaiset sarjakuvat
Strippisarjakuva
Älymystö (yhtye)

Älymystö on vuonna 2002 perustettu noise-, ambient-, industrial- ja trip-hop-tyylisuuntia yhdistelevä helsinkiläis-tamperelainen kokeilevan musiikin yhtye. Yhtye on julkaissut albumin Atomgrad vuonna 2005.

Historia 

Älymystön perustivat vuonna 2002 Ilmari Haapanen ja Timo Vuorensola. Ensimmäisten nauhoitusten jälkeen hankkeeseen tulivat mukaan myös Janos Honkonen ja Risto Paalanen, jotka täydensivät Haapasen sävellyksiä thereminillä ja kitaralla. Tällä kokoonpanolla nauhoitettiin Älymystön ensimmäinen omakustannejulkaisu Demonstration Fall 2003 (2003) ja Neuroscanin julkaisema EP Ontto Seurakunta (2004).

Perustamisensa jälkeen Älymystö teki useita esiintymisiä Suomessa, Venäjällä ja Baltiassa , minkä lisäksi sen jäsenet järjestivät industrial- ja noise-musiikkiin painottunutta Vainohulluus-klubia. Tässä vaiheessa yhtyeeseen liittyivät myös sellisti Laura Savisalo sekä muun muassa Farmakonissa vaikuttanut laulaja ja basisti Marko Eskola. 

Älymystön ensimmäinen pitkäsoitto Atomgrad julkaistiin vuonna 2005. Levy sai nimensä Neuvostoliiton kylmän sodan aikana perustamista suljetuista kaupungeista, jotka keskittyivät ydinaseiden valmistamiseen. Levyn ensimmäinen raita, "Tomsk-7", viittaa nykyisin Severskinä tunnetussa kaupungissa tapahtuneeseen tuhoisaan ydinonnettomuuteen.

Vuonna 2008 Helsingin City-lehti valitsi Älymystön "Kaupungin parhaaksi meteliksi".

Älymystön musiikkia on julkaistu Creative Commonsin Attribution-Noncommercial-No Derivative Works 3.0 Unported -lisenssillä, jonka on tarkoitus mahdollistaa materiaalin ei-kaupallinen kopiointi ja levittäminen. Yhtye on julkaissut Atomgrad-albuminsa virallisesti torrent-levitykseen.

Kokoonpano 
 Herra Haapanen (Ilmari Haapanen) - sävellys, koneisto
 Herra Vuorensola (Timo Vuorensola) - laulu, sanoitukset
 Herra Paalanen (Risto Paalanen) - kitara
 Herra Honkonen (Janos Honkonen) - theremin, sanoitukset
 Herra Eskola (Marko Eskola) - basso
 Neiti Savisalo (Laura Savisalo) - sello

Diskografia 
 Demonstration Fall 2003 (EP, omakustanne, 2003)
 Ontto seurakunta (EP, Neuroscan, 2004)
 Atomgrad (LP, Onyxia, 2005)
 19:38:00 (Split EP with And Then You Die, Skithund Records, 2009)

Lähteet

Aiheesta muualla 
 Kotisivut
 
 Infektio haastattelee: Älymystö. Youtube 18.8.2013.

Suomalaiset yhtyeet
Circus Colossus

Circus Colossus on Leveragen kolmas studioalbumi, joka julkaistiin 4. marraskuuta 2009. Kyseessä on yhtyeen ensimmäinen levytys Spinefarm Recordsin alaisuudessa. Albumi on tyyliltään yhtyeen aiempien levytysten tavoin melodista hard rockia, mutta albumilla on käytetty aiempaa enemmän sinfonisen metallin elementtejä. Tämä oli basisti Pekka Lampisen viimeinen julkaisu yhtyeen kanssa.

Albumi ylsi Suomen virallisen listan sijalle 27.

Kappaleet

Japanin painos

Kokoonpano 
 Pekka Heino – laulu
 Tuomas Heikkinen – kitara
 Torsti Spoof – kitara
 Marko Niskala – kosketinsoittimet
 Pekka Lampinen – basso
 Valtteri Revonkorpi – rummut

Arvostelut 
 Imperiumi.net: 
 Soundi:

Lähteet 
 Metal-experience.com

Viitteet 

Leveragen albumit
Vuoden 2009 albumit
Korson Palloseura

Korson Palloseura ry (KOPSE) on Vantaalla Korson alueella toimiva jalkapalloseura, joka on perustettu 28.9.1980 Aulis Jorosen toimesta. Hänen lisäkseen seuraa oli perustamassa Eino Parikka. Seurassa on nykyisin noin 500 rekisteröityä pelaajaa (tilanne vuoden 2021 lopussa). Seuran toimisto sijaitsee Korsossa (Tavitie 1), ja seuralla on tällä hetkellä (2022) kolme päätoimista työntekijää: toiminnanjohtaja, junioripäällikkö ja seuravalmentaja.  KOPSE toimii jalkapallon keskusjärjestön Suomen Palloliiton alaisuudessa.

Toiminta-ajatus 
Korson palloseuran tavoitteena on järjestää toimintaa kaikenikäisille ja -tasoisille pelaajille, sekä tarjota mahdollisuus monipuoliseen ja sosiaaliseen urheiluharrastukseen jalkapallon parissa. KOPSE on kasvattajaseura.

Peliasu ja logo 
Korson Palloseuran värit ovat vihreä, valkoinen ja musta. Kotipelipaita on vihreä ja vieraspelipaita musta.

Kotikenttä 
KOPSEN kotikenttä on Vantaalla Jokivarressa sijaitseva Aulis Aktia areena. Tekonurmikenttä on nimetty KOPSEn perustajajäsenen Aulis Jorosen mukaan. Valaistu tekonurmi valmistui syyskuussa 2017. Kenttää hallinnoi Kopse Tekonurmi Oy, joka on Korson Palloseura ry:n kokonaan omistama osakeyhtiö.

Lähteet

Aiheesta muualla 
 Seuran sivut

Suomalaiset jalkapalloseurat
Vantaalaiset urheiluseurat
Palloseura
Vuonna 1980 perustetut urheiluseurat
Vuoden nuori suunnittelija

Vuoden nuori suunnittelija on Suomen Messujen suomalaisille vaatetussuunnittelun opiskelijoille ideoima kilpailu, jonka rahoittaa Suomen Messusäätiö. Kilpailu järjestettiin ensimmäisen kerran 1994.

Voittajan suunnittelema mallisto esitellään Muotimessuilla omalla osastollaan. Lisäksi palkittu saa 5 000 euron suuruisen kannustuspalkinnon.

Palkitut
 1995: Eva Rahikainen
 1996: Marjo Hartikainen
 1997: Kiiki Järnström
 1998: Sonja Tarvainen
 1999: Sarianna Malmi
 2000: Riitta Kokkonen
 2001: Anna Hämäläinen
 2002: Naoto Niidome
 2003: Minttu Wikberg
 2004: Heidi Wikar
 2005: Jarno Viitala
 2006: Nina Jatuli
 2007: Saara Lepokorpi
 2008: Emmakaisa Soisalo
 2009: Anne Törnroos
 2010: Yonna Moriya
 2011: Vilma Riitijoki
 2012: Ilona Hackenberg
 2013: Ernesto Hinojosa
 2014: Piia Honkanen (Piia Emilia)
 2015: Rolf Ekroth
 2016: Anni Raasmaja
 2017: Heidi Karjalainen
 2018: Jim Bergström
 2019: Emma Saarnio
 2020: Ervin Latimer
 2021: Idaliina Friman
 2022: Juha Vehmaanperä

Lähteet 
 Palkitut 1995–2020

Viitteet

Muoti
Suomalaiset taide- ja kulttuuripalkinnot
Salibandyn SM-sarja 1989–1990

Kausi 1989–1990 oli järjestyksessään salibandyliigan neljäs kausi. Sarjaa kutsuttiin tuolloin nimellä SM-sarja.

Naiset 
Naisten sarjaan osallistui neljä joukkuetta: BET Jyväskylästä, Kipinä Hämeenlinnasta, sekä S.C. Dalmac ja Ylhäs Helsingistä. Sarja pelattiin kaksinkertaisena kahdessa osaturnauksessa, joista ensimmäinen järjestettiin Uudessakaupungissa 20. tammikuuta 1990 ja toinen Hämeenlinnassa 7. huhtikuuta. Suomen-mestaruuden voitti S.C. Dalmac. Toiseksi sijoittui edelliskauden mestari BET, kolmanneksi Ylhäs ja neljänneksi Kipinä.

Lähteet

Aiheesta muualla 
 Miesten salibandyliiga 
 Naisten salibandyliiga 

Salibandyliigan kaudet
Salibandysarjojen kausi 1989–1990
Dirt Metal


Dirt Metal on power metal -yhtye Thunderstonen viides studioalbumi.

Albumi debytoi Suomen virallisen listan sijalla 19.

Kappaleet

Kokoonpano 
 Rick Altzi – laulu
 Nino Laurenne – kitara
 Titus Hjelm – basso
 Mirka Rantanen – rummut
 Jukka Karinen – kosketinsoitin

Arvostelut 
 Angry Metal Guy: 
 Imperiumi.net: 7+/10
 Soundi:

Lähteet 

Vuoden 2009 albumit
Thunderstonen albumit
Nino Laurennen tuottamat albumit
Seprakauppa

Seprakauppa oli Suomen etelärannikon ja Viron pohjoisrannikon asukkaiden Suomenlahden yli käymää, tavaranvaihtoon perustunutta kauppaa, jonka pääartikkeleina olivat suomalaisten suolasilakka ja virolaisten vilja, etenkin ruis. Ainakin 700 vuotta jatkunut seprakauppa hiipui toiseen maailmansotaan mennessä.

Sepra-sana on ilmeisesti balttilainen laina ( "seura, ammattikunta"), ja se viittaa yhdessä, "seurassa", tehtyyn työhön. Sepra-termi tunnetaan Suomessa Suomenlahden rannikolta aina Savon korkeudelle asti.

Seprakaupoissa osapuolet vaihtoivat keskenään ylijäämäänsä, jolloin molemmat pääsivät voitolle. Suomessa kalasaaliit olivat yli oman tarpeen hyvien kalavesien ja suojaisan saariston ansiosta ja vastaavasti Viron puolella oli viljelyyn sopivaa maata ja viljasadot omaa tarvetta suuremmat. Vaihtosuhde vaihteli ajan mittaan, mutta yleensä yhdellä silakkatynnyrillä sai kaksi–kolme tynnyriä rukiita.

Suomenlahden ulkosaarista varsinkin Tytärsaarella ja Suursaarella oltiin aktiivisia seprakaupoissa. Suomen rannikolla seprakauppaa harjoitettiin epäyhtenäisellä alueella Sipoon saaristosta Koivistoon ulottuneella kaistalla.

Lähteet 
  Väitöskirjan verkkoversio 
 Seprakauppa maailman muutoksissa – Raimo Päiviön väitöstiedote, Turun yliopisto 2009.

Viitteet

Aiheesta muualla 
 Saarelaisten "silakka-vierailut" Viroon, Suomen Kuvalehti, 16.10.1937, nro 42, s. 30, Kansalliskirjaston digitaaliset aineistot
Klamilassa rakennettiin kulttuurisiltaa Suomenlahden yli
Sepramarkkinat jatkavat satoja vuosia vanhaa perinnettä

Kauppa
Suomen taloushistoria
Kymenlaakson historia
Suursaaren historia
Kauppamerenkulku
Suomenlahti
Itämeren historia
Viron historia
Dangerous Remix

Dangerous Remix (myös Dangerous – The Remix Collection) on yhdysvaltalaisen laulajan Michael Jacksonin toinen remix-albumi. Se julkaistiin 9. syyskuuta 1993. Albumi sisältää vuoden 1991 studioalbumin Dangerous uudelleenmiksattuja kappaleita. Dangerous Remix on erittäin harvinainen, sillä se julkaistiin vain Japanissa.

Kappaleet

Lähteet 

Vuoden 1993 remix-albumit
Michael Jacksonin albumit

en:Dangerous (album)#Dangerous - The Remix Collection (Japan)
HK Rjazan

HK Rjazan () on venäläinen jääkiekkojoukkue maan länsiosasta Rjazanista, Rjazanin alueelta. Seura pelaa tällä hetkellä maan toiseksi korkeimmalla sarjatasolla Vysšaja Ligassa, sen läntisessä divisioonassa.  Joukkueen kakkosryhmä pelaa maan kolmanneksi korkeimmalla sarjatasolla Pervaja Ligassa, sen keskisessä  divisioonassa. Seura toimii KHL-joukkue Vitjaz Podolskin yhteistyöseurana.

Historia

Neuvostoajasta hiipumiseen
Rjazanissa on pelattu vuodesta 1949 lähtien paikallisia jääkiekkoturnauksia. Paikallisten joukkueiden menestyttyä Venäjän neuvostotasavallan sisäisissä turnauksissa Rjazanille annettiin paikka yhdelle joukkueelle Vtoraja Ligaan, mitä varten perustettiin nykyinen seura vuonna 1955.

Vtoraja Ligastasta Rjazanin joukkue, tuolloin nimellä Himik Rjazan, nousi vuonna 1964 kahdeksi kaudeksi Pervaja Ligaan. Seuran nimi vaihtui useasti, ja vuonna 1970 seuran noustessa jälleen Pervaja Ligaan, oli sen nimi Stankostroitel Rjazan jo sen historian viides. Stankostroitel Rjazan nousi vuonna 1982 Neuvostoliiton pääsarjaan, jossa seura pelasi keskitasolla aina maan kaatumiseen 1991 saakka, jatkoi uudella nimellä Vjatiš Rjazan IVY:n mestaruussarjassa 1991–1992.

Vuonna 1992 perustettiin uusi Venäjän toinen sarjataso Vysšaja Liga, johon Vjatiš Rjazan liittyi heti ja oli liigan kärkikastia. Seura oli kuitenkin kärsinyt vakavista rahoitusongelmista Neuvostoliiton kaatumisen jälkeen, ja lopulta sen toiminta ajettiin alas kauden 1993–1994 päätteeksi runkosarjavoitosta huolimatta.

Toiminnan elvytys

Vuonna 1997 Vjatiš Rjazanin toiminta elvytettiin uudelleen ja sponsorit lupasivat lähitulevaisuudessa rakennuttaa uuden jäähallin, joka oikeuttaisi ylempään liigapaikkaan. Vjatiš Rjazan liittyi Pervaja Ligaan ja vuonna 2000 seuran toiminta jaettiin kahteen joukkueeseen, Vjatiš Rjazaniin ja HK Rjazaniin, jotka molemmat osallistuivat samaan sarjaan. Vjatiš Rjazan yhdistettiin kuitenkin HK Rjazaniin vain neljän ottelun jälkeen. Uusi jäähalli valmistui vuonna 2005 ja kaksi vuotta myöhemmin HK Rjazan voitti liigan mestaruuden ja nousi Vysšaja Ligaan.

Joukkue kaudella 2022–2023

Joukkueenjohto 
 Päävalmentaja: Igor Grišin 
 Apuvalmentaja: Maksim Krivonožkin 
 Maalivahtivalmentaja: Juri Petrov 
 Toimitusjohtaja: Roman Godes 
 Jääkiekkotoiminnanjohtaja: Ivan Pečnikov 

Lähde: EliteProspects

Lähteet

Aiheesta muualla
Seuran kotisivut 

Rjazan
Vuonna 1955 perustetut urheiluseurat
Elaiussa Sebaste

Elaiussa ( tai Elaioussa; ), myöhemmin Sebaste (), usein Elaiussa Sebaste, oli antiikin roomalainen kaupunki Kilikiassa, Vähässä-Aasiassa. Sen arkeologinen alue sijaitsee Mersinin ja Silifken välisen valtatien varressa Kumkuyun kunnan alueella.

Elaiussa perustettiin 100-luvulla eaa. ja se kukoisti oliivinkasvatuksen ja myynnin ansiosta. Myös kaupungin nimi viittaa sen oliiveihin. Keisari Augustuksen ajalla Kappadokian kuningas Arkhelaos perusti uuden kaupungin Elaiussan lähelle ja nimesi sen Sebasteksi Augustuksen kunniaksi. Kaupunki menetti merkityksensä 500-luvulle tultaessa, kun läheinen Korykoksen kaupunki kukoisti. Elaiussa Sebaste hylättiin lopullisesti 800-luvulla.

Elaiussa sijaitsi ainakin osittain samannimisellä saarella, joka on nykyisin muuttunut niemeksi. Kaupungin rauniot ovat säilyneet hyvin. Rakennuslöytöihin lukeutuvat muun muassa roomalainen temppeli ja roomalainen teatteri.

Lähteet

Aiheesta muualla 

Arkeologiset kohteet Turkissa
Kilikian kaupungit
Rooman valtakunnan kaupungit
Helsingin Latu

Helsingin Latu on helsinkiläinen urheiluseura. Se on Suomen Ladun vanhin ja suurin paikallisyhdistys.

Helsingin Latu täytti 80 vuotta vuonna 2020. Helsingin Ladun uusi nimi on 25.6.2020 alkaen Helsingin Latu ja Polku ry.

Historia 
Helsingin Latu perustettiin 17.12.1940 Vanhalla Ylioppilastalolla.

Toiminta 
Helsingin Latu on kaikenikäisten ympäri vuoden toimiva hyvää oloa tarjoava luonto-,kunto- ja terveysliikuntayhteisö. Helsingin Latu toimii retkeilyn, vaelluksen ja luonnossa liikkumisen tunnettuna edistäjänä ja asiantuntijana.  

Helsingin Ladun tavoitteena on retkeilyharrastuksen ylläpitäminen ja uusien harrastajien ohjaaminen lajin pariin. Ohjattuja retkiä järjestetään kaikkina vuodenaikoina. Helsingin Latu ohjaa pääkaupunkiseutulaisia lähiretkeilyyn ja hyödyntämään oman asuinkuntansa ja lähialueiden retkeilykohteita. Retkiä tehdään mm. kävellen, pyöräillen, meloen, hiihtäen ja lumikenkäillen. Vaakkoin eräkämppä Nuuksiossa ja Maunulan ulkoilumaja Helsingin keskuspuistossa toimivat retkien tukikohtina ympäri vuoden.  

Helsingin Ladussa on noin 8 000 jäsentä.

Maunulan maja, Vaakkoin eräkämppä ja Rastilan talviuintipaikka
Helsingin Latu ylläpitää Maunulan ulkoilumajaa Keskuspuistossa , Vaakkoin eräkämppää Nuuksiossa  ja Rastilan talviuintipaikkaa Vuosaaressa.

Lähteet

Aiheesta muualla 
 Helsingin Ladun kotisivu
 Helsingin Ladun Facebook -sivut

Helsinkiläiset urheiluseurat